TV-året 1962

TV-året 1962 er en oversikt over hendelser, program og fødte og avdøde TV-personligheter i året 1962.

TV-året i Norge

Hendelser i Norge 

Februar: Pressen og kringkastingssjef Kaare Fostervoll hisser seg opp etter den norske finalen i Melodi Grand Prix. Under sendingen er orkestermusikere, programleder Odd Grythe og jurymedlemmene iført norske skigensere. Genserne har NRK fått låne via Tekstilopplysningskontoret, men dagen før den norske finalen setter genserprodusenten inn en annonse i flere Vestlands-aviser, der de opplyser at genserne deres blir å se på fjernsynet under Melodi Grand Prix. Reklamestuntet vekker harme i fjernsynets barndom, lenge før inntoget av reklamepauser og sponsorplakater. Dagbladet understreker at «vi ønsker ikke reklamefjernsyn her i landet» og mener saken er et brudd på reklamereglene. Kringkastingssjef Kaare Fostervold blir også rasende og krever at genserfabrikken skal «påtales». Videre kaller kringkastingssjefen Grythe inn på teppet og ber programlederen forklare hvordan han kan la «en annonsør utnytte seg til de grader». Grythe understreker at de kun har betalt for leie av genserne, og at annonsøren har tatt seg friheter. Saken dabber ganske raskt av uten videre konsekvenser.
19. mars – NRK starter opp Skolefjernsynet.
Hans Jacob Ustvedt tar over som kringkastingssjef etter Kaare Fostervoll.

Programmer på NRK Fjernsynet 

 15. januar – På tokt med Mathilde, den første norsklagede TV-serien for barn, sendes første gang på NRK Fjernsynet.
 23. januar – Falkeklubben debuterer på NRK Fjernsynet.
 18. februar – den tredje utgaven av Melodi Grand Prix 1962 arrangeres av NRK. Laila Dalseth vinner med balladen «Kom sol, kom regn», men Inger Jacobsen får oppgaven med å representere Norge i den internasjonale finalen.
 1. juni – NRK Fjernsynet sender barneprogrammet Kanutten og Romeo Clive for første gang.
 NRK Fjernsynets sendeskjema for 1962 – oversikt over alle programmer som ble sendt på NRK fjernsynet dette året.

Fødsler i Norge

TV-året i verden

Hendelser i verden 
Januar: Union des radiodiffusions et televisions nationales d'Afrique (URTNA) blir grunnlagt.
10. juli: Verdens første telekommunikasjonssatellitt blir skutt opp.
11. juli – de første transatlantiske tv-bildene mellom USA og Europa gjennomføres via kommunikasjonssatellitten Telstar. Sendingen er imidlertid ikke offentlig tilgjengelig.
23. juli – den første transatlantiske offentlige tv-sendingen mellom USA og Europa.
1. september – den britiske tv-kanalen Channel Television starter sendinger på Kanaløyene.
29. september – TVM på Malta starter faste sendinger.
30. september – Spanish International Network starter sendinger fra New York i USA.
tobakk-reklamer forbys på barneprogrammer i Storbritannia. Skuespillere i tobakk-reklamer må være over 21 år, og tobakkselskapene blir enige om å reklamere for sine produkter før etter klokken 21.

Premierer i verden 

5. juli – Gay Byrne er vert for den første utgaven av The Late Late Show på RTÉ i Irland. Byrne skal komme til å lede programmet i 37 år, og talkshowet blir siden en irsk kulturinstitusjon.
2. oktober – Johnny Carson tar over som programleder for The Tonight Show.
3. oktober – Hylands hörna flyttes til fjernsyn etter ett års radiosendinger.
4. oktober – britiske ITV sender første episode av Helgenen (The Saint). Roger Moore spiller hovedrollen.

Konkurranser og priser 

8.–18. februar – Italienske Sanremo-festivalen arrangeres i Sanremo.
9. februar – Dansk Melodi Grand Prix arrangeres i Tivolis Koncertsal i København. Ellen Winther vinner med «Vuggevise».
13. februar – Melodifestivalen 1962 arrangeres i Stockholm. Inger Berggren vinner konkurransen med «Sol och vår».
15. februar – den andre utgaven av Euroviisut, Finlands uttak til Eurovision Song Contest, arrangeres i Helsingfors. Marion Rung og «Tipi-tii» vinner og representerer Finland i Eurovision Song Contest samme år.
18. mars – Eurovision Song Contest 1962 arrangeres i Luxembourg. Frankrike vinner konkurransen med Isabelle Aubret og «Un premier amour», Norges Inger Jacobsen blir nummer ti.

Fødsler i verden

Se også 

 NRK Fjernsynets sendeskjema for 1962

Referanser

Eksterne lenker